2001/185/EY: Komission päätös, tehty 27 päivänä helmikuuta 2001, Tanskan hyväksytyistä kalanviljelylaitoksista tehtävästä luettelosta tehdyn päätöksen 96/233/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2001) 453)



Virallinen lehti nro L 067 , 09/03/2001 s. 0078 - 0079



Komission päätös, tehty 27 päivänä helmikuuta 2001, Tanskan hyväksytyistä kalanviljelylaitoksista tehtävästä luettelosta tehdyn päätöksen 96/233/EY muuttamisesta kolmannen kerran (tiedoksiannettu numerolla K(2001) 453) (ETA:n kannalta merkityksellinen teksti) (2001/185/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan, sekä katsoo seuraavaa: (1) Komission päätöksessä 93/74/ETY(3), sellaisena kuin se on viimeksi muutettuna päätöksellä 1999/489/EY(4), koko Tanskan alueelle annetaan tarttuvasta vertamuodostavan kudoksen kuoliosta (IHN) vapaan vyöhykkeen asema. (2) Jäsenvaltiot voivat saada viruspäisestä verenvuotoseptikemiasta (VHS) vapaan aseman kalanviljelylaitoksille, jotka sijaitsevat VHS:n osalta hyväksymättömällä vyöhykkeellä. (3) Tanskassa hyväksyttyjen kalanviljelylaitosten luettelo vahvistetaan komission päätöksissä 96/233/EY(5), sellaisena kuin se on viimeksi muutettuna päätöksellä 1999/512/EY(6). (4) Tanska on toimittanut komissiolle VHS:n osalta perusteet hyväksytyn kalanviljelylaitoksen aseman myöntämiseksi hyväksymättömällä alueella sijaitseville kahdelle kalanviljelylaitokselle sekä kansalliset säännökset, joilla taataan, että hyväksytyn aseman ylläpitämistä koskevia sääntöjä noudatetaan. (5) Komissio ja jäsenvaltiot ovat tutkineet Tanskan näiden laitosten osalta toimittamat perusteet. (6) Tutkinnasta käy ilmi, että kyseiset laitokset täyttävät direktiivin 91/67/ETY 6 artiklassa säädetyt vaatimukset. (7) Sen vuoksi nämä laitokset voivat saada hyväksymättömällä alueella sijaitsevan hyväksytyn kalanviljelylaitoksen aseman. (8) Laitokset olisi lisättävä jo hyväksyttyjen laitosten luetteloon. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/233/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä helmikuuta 2001. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 27, 4.2.1993, s. 35. (4) EYVL L 190, 23.7.1999, s. 41. (5) EYVL L 77, 27.3.1996, s. 33. (6) EYVL L 195, 28.7.1999, s. 37. LIITE VHS:N OSALTA HYVÄKSYTYT TANSKAN KALANVILJELYLAITOKSET 1. Vork Dambrug DK - 6040 Egtved 2. Egebæk Dambrug DK - 6880 Tarm 3. Søstremosegård DK - 4400 Kalundborg 4. Bækkelund Dambrug DK - 6950 Ringkøbing 5. Borups Geddeopdræt DK - 6950 Ringkøbing 6. Bornholms Lakseklækkeri DK - 3730 Nexø 7. Langes Dambrug DK - 6940 Lem St. 8. Brænderigårdens Dambrug DK - 6971 Spjald 9. Siglund Fiskeopdræt DK - 4780 Stege